
ইউআইইউতে উইমেন মার্কেটিয়ার্স ডে অনুষ্ঠিত

ইউআইইউ মার্কেটিং ফোরামের উদ্যোগে সম্প্রতি ইউনাইটেড ইন্টারন্যাশনাল ইউনিভার্সিটিতে অনুষ্ঠিত হয়েছে উইমেন মার্কেটিয়ার্স ডে- সিজন ২.০। ইউআইইউ উপাচার্য অধ্যাপক ড. চৌধুরী মোফিজুর রহমান এতে সভাপতিত্ব করেন। দিনভর এই অনুষ্ঠানে সফল নারী উদ্যোক্তা ও  কর্পোরেট জগতের শীর্ষ স্থানে থাকা নারী ব্যক্তিত্বরা অংশগ্রহণ নেন।

নিউজ ২৪ এর কারেন্ট অ্যাফেয়ার্স বিভাগের প্রধান সামিয়া রহমান এতে গেস্ট অব অনার হিসেবে উপস্থিত ছিলেন। এছাড়া কাজি আইটির কান্ট্রি ডিরেক্টর জারা জেবিন মাহবুব, হেমাস কনজুম্যারস লিমিটেডের হেড অব মার্কেটিং নুসরাত জাহান, ইক্যাবের যুগ্ম সচিব নাসিমা আক্তার নিশা, নিটল মটরসের ব্রান্ড ম্যানেজার মনিজা ইসলাম অতিথি বক্তা হিসেবে বক্তব্য রাখেন।

বাংলালিংকের সেগম্যান্ট ম্যানেজার নুজহাত শাহজাদি, ভারচুসো লিমিটেডের ভাইস প্রেসিডেন্ট নাবিলা করিম, নেসলে বাংলাদেশের টেরিটরি অফিসার  সিফাত সুলতানা সিফু অনুষ্ঠানে প্যানেল আলোচক হিসেবে অংশ নেন। আলোচকরা নারীর ক্ষমতায়ন এবং কর্মক্ষেত্রে নারীর পূর্ণ অংশগ্রহণ ও নেতৃত্বেও বিভিন্ন বিষয়ে আলোচনা করেন। 

